ཀྲུང་དབྱང་གི་གཏན་འབེབས་དོན་ཚན་བརྒྱད་ཀྱི་དགོངས་དོན་དོན་འཁྱོལ་བྱ་རྒྱུ་ནི་འགག་སྒྲོལ་དམག་འཐབ་ཅིག་དང་རྒྱུན་སྲིང་དམག་འཐབ་ཅིག་ཡིན་པས་བློ་བརྟན་འགྱུར་མེད་ངང་ལས་དོན་ཡག་པོ་སྒྲུབ་དགོས།རུལ་སུངས་ལ་ཆད་པ་གཅོད་ཤུགས་ཆུང་དུ་གཏན་ནས་མི་གཏོང་བ་དང་ཐར་པར་གཏན་ནས་མི་གཏོང་བའི་རྣམ་འགྱུར་ལ་འགྱུར་ལྡོག་རྩ་བ་ནས་མི་གཏོང་བར་རུལ་སུངས་ལ་ངོ་རྒོལ་བྱེད་པའི་དྲང་བདེན་དམག་འཐབ་ལ་རྒྱལ་ཁ་མཐའ་གཅིག་ཏུ་ལེན་དགོས།རྩ་དོན་མཐའ་འཁྱོངས་བྱེད་ཕོད་པ་དང་ལྷན་སྦྱར་བྱ་ཐབས་འཐུས་སྒོ་ཚང་དུ་བཏང་ནས་འགན་འཁྲི་བདའ་འདེད་ལམ་ལུགས་དོན་ཐོག་ཏུ་འཁྱོལ་བ་བྱེད་དགོས།རྒྱལ་ཁབ་ཀྱི་ལྟ་ཞིབ་སྒྲིག་སྲོལ་སྒྱུར་བཅོས་ལ་སྐུལ་འདེད་བརྟན་པོ་ཧུར་ཐག་གཏོང་བ་དང་སྤྱི་འདོམས་མཐུན་སྦྱོར་ལ་ཤུགས་སྣོན་བརྒྱབ་སྟེ་སྲིད་ཇུས་ཁོང་དུ་ཆུད་རྒྱུ་ལས་དོན་དང་སྦྲེལ་མཐུད་ཡག་པོ་བྱེད་དགོས།རིམ་ཁག་སྒྲིག་ཨུད་ཀྱིས་རང་ངོས་ལ་ལྟ་སྐུལ་བྱེད་ཤུགས་ཆེ་རུ་གཏོང་བ་དང་རང་རྟོགས་ངང་ཏང་ནང་ཁུལ་དང་སྤྱི་ཚོགས་ཀྱི་ལྟ་སྐུལ་དང་ལེན་བྱས་ཏེ་ཏང་ཐུགས་བློ་བདེ་བ་དང་མི་དམངས་ཀྱིས་ཡིད་ཆེས་བྱེད་པའི་སྒྲིག་བཤེར་ལས་བྱེད་དཔུང་ཁག་ཅིག་བཙུགས་ནས།ཏང་ཡོངས་དང་སྤྱི་ཚོགས་ཡོངས་ལ་རང་གཅུན་ནན་པོ་བྱེད་པའི་ཚད་ཤིང་ཞིག་འཛུགས་དགོས།རིམ་ཁག་ཏང་ཨུད་ཀྱིས་སྐབས་བརྗེའི་ལས་ཀའི་སྐོར་གྱི་ཏང་ཀྲུང་དབྱང་གི་བཀོད་སྒྲིག་དོན་འཁྱོལ་ནན་ཏན་བྱས་ཏེ་ཏང་གིས་ལས་བྱེད་པར་དོ་དམ་བྱེད་པའི་རྩ་དོན་ལ་གཡོ་འགུལ་མི་གཏོང་བ་དང་།འགོ་ཁྲིད་ལ་ཤུགས་སྣོན་རྒྱག་པ།འགག་སྒོ་ནན་པོ་སྲུང་བ།སྒྲིག་ཁྲིམས་ནན་དུ་གཏོང་བ་བཅས་བྱས་ཏེ་སྐབས་བརྗེའི་ལས་དོན་གྱི་ཡང་དག་པའི་ཁ་ཕྱོགས་འགན་ལེན་བྱེད་དགོས།